**BASES CONCURS INSTALL PARTY**

# Objecte

L’objecte del concurs de projectes tecnològics o artístics de base tecnològica de la celebració Install Party organitzada per la Fundació TecnoCampus és promoure les iniciatives tecnològiques o artístiques de base tecnològica de centres de batxillerat i de cicles formatius de formació professional de Catalunya.

Aquesta activitat de foment i promoció forma part de la iniciativa STEAM (Science, Technology, Engineering Art & Mathemathics) que sota el nom comercial [www.xnergic.org](http://www.xnergic.org) dur a terme l’Escola Superior Politècnica TecnoCampus, centre adscrit a la Universitat Pompeu Fabra i titularitat de la Fundació TecnoCampus, per promoure les bones pràctiques en desenvolupament de projectes als centres d’educació secundària i cicles formatius de formació professional.

# Beneficiaris

Per participar cal inscriure’s en el lloc web [www.xnergic.org](http://www.xnergic.org) i fer una breu descripció del treball. El treball ha de ser de caràcter científic-tecnològic o bé artístic de base tecnològica. Per tal d’exposar el treball es demana un breu vídeo a mode de presentació. Tota la jornada es realitzarà de manera online.

Amb la inscripció al formulari web s’entén que són participants en el concurs de projectes de la Install Party, tant el centre de procedència del projecte inscrit com els mateixos estudiants (autors del treball) a títol individual. Uns i altres són referits en conjunt com els participants i/o beneficiaris dels premis, si s’escau.

# Procediment d’inscripció

* Per a poder participar en el concurs com a centre expositor cal inscriure’s enviant un correu a [xnergic@tecnocampus.cat](mailto:xnergic@tecnocampus.cat)

# Participació en la Install Party

Participar en el concurs implica participar com a expositor a la Install Party. S’haurà d’enviar un breu vídeo amb l’exposició del treball de recerca ja que tota la jornada es realitzarà de manera Online. El vídeo l’haurà de pujar el participant al seu propi canal o al del seu centre i adjuntar la url on està ubicat el vídeo.

# Premis

###### Es concediran premis en funció de quatre categories:

* **Categoria centre:** Per reconèixer la implicació del centre en el foment de vocacions científiques-tecnològiques (STEAM) a partir dels treballs exposats en la jornada**.** .
* **Categoria Projecte**. Per valorar de forma particular el projecte i els seus autors. Hi haurà un premi per al **guanyador**, un altre per el **finalista** i un premi per a la categoria
* **Dona i tecnologia**: Premi especial per al treballs de caire tecnològic impulsats per noies.
* **Categoria Popular:** La resta d’assistents a la install party valoraran els treballs segons el seu criteri atorgant una puntuació popular a les diferents propostes

# Jurat

Totes les propostes presentades seran valorades per un jurat compost per diferents membres del claustre de professorat del TecnoCampus i professionals de la tecnologia i la innovació.

# Criteris de selecció

Per al centre guanyador:

1. Nivell de dificultat dels treballs / oportunitats d’aprenentatge que ofereixen
2. Quantitat de treballs presentats
3. Trajectòria del centre quant a implicació i facilitats pel foment STEAM

Pels Treballs de Recerca:

1. Dificultat tècnica i d’execució: Tecnologia original pròpia o tecnologia de tercers. Disseny tècnic i operatiu. Funcionament. Fiabilitat
2. Exposició del treball (plafons, manuals, materials gràfics explicatius, memòria, cartelleria, presència de llengua estrangera, etc.)
3. Impacte social i mediambiental: es valorarà la reflexió sobre el impacte social i mediambiental que pugui tenir el projecte.

# Disposició final

La Fundació TecnoCampus Mataró-Maresme podrà difondre el nom dels guanyadors i dels seus Treballs de Recerca. La presentació als premis comporta el coneixement i l'acceptació d’aquestes bases per part dels participants.